google/wiki40b huggingface dataset:
Christian V av Danmark og Norge

Den skånske krigen

I 1675 erklærte kongen krig mot Sverige, en krig kjent i Norge som Gyldenløvefeiden, men ellers kalt den skånske krig. Målet var å gjenerobre de gamle danske landområdene som Frederik III hadde mistet ved freden i Roskilde i 1658. Det kom til voldsomme kamper i Skåne, og kongen deltok personlig i flere slag, men noen avgjørelse på krigen kom aldri, Niels Juels seier i slaget ved Køge bukt til tross. Krigen endte med at Frankrike i 1679 dikterte en fred hvor man gikk tilbake til tilstanden man hadde hatt før krigen.
Den mektigste av kongens menn var rikskansler Peder Griffenfeld, hvis voksende makt og store politiske evner hadde skaffet ham mange fiender. Svenskene var på dette tidspunktet alliert med stormakten Frankrike, som Griffenfeld for enhver pris ønsket å unngå konfrontasjon med. I 1676, da Griffenfelds forbindelser med franskmennene ble avslørt, lot kongen ham arrestere og anklage for høyforræderi. Kongen hadde tidligere skriftlig advart ham mot å avgjøre saker uten å involvere kongen, mot å favorisere egne yndlinger og mot å motta bestikkelser. Griffenfeld ble dødsdømt og ført til skafottet, men i siste øyeblikk endret kongen straffen til livsvarig fengsel. Straffen ble sonet på Munkholmen utenfor Trondheim fram til 1698. Sitt siste leveår fikk han lov til å oppholde seg i Trondheim by, hvor han døde i 1699.
Ved Freden i Roskilde var den gottorpske delen av Slesvig blitt frigjort fra dansk overherredømme og den gottorpske hertug hadde alliert seg med Sverige. I 1675 angrep Christian V Gottorp og tok sin svoger, hertug Christian Albrecht, til fange, men ved slutten av den skånske krigen måtte den danske krone etter fransk diktat gi slipp på Gottorp igjen. I 1684 forsøkte kongen på nytt å innlemme Gottorp i riket, men i 1689 måtte han ved Altonaforliket oppgi dette.

Lover

For å styrke eneveldet innførtes i 1671 en ny adelsklasse: greve- og friherrestanden. Uansett stand kunne enhver som var i besittelse av en tilstrekkelig mengde jord, skaffe seg en grevetittel. Hvis man ikke hadde nok jord, måtte man nøye seg med å kalle seg friherre. Friherretittelen ble senere avløst av tittelen baron. I løpet av Christian V regjeringstid utkom Danske Lov av 1683 og Norske Lov av 1687.~

Død

Kongen døde i august 1699 etter at han året i forveien var blitt såret av en skadeskutt hjort i forbindelse med parforsejakt i Jægersborg Dyrehave. Til tross for at han ikke var en særlig gammel mann på dette tidspunkt, var han sterkt preget av et liv i overdådig nytelse av mat og alkohol. 
Han ble gravlagt i Roskilde domkirke og etterfulgt av sin sønn, Frederik IV.
Mortensnes kulturminneområde

Mortensnes kulturminneområde er et særegent kulturminneområde i bygda Mortensnes (nordsamisk: Ceavccageađge) i Nesseby kommune i Finnmark. Området anses som ett av de rikeste og mest mangfoldige kulturminneområder i Europa. Det er mengden og variasjonene i kulturminnetyper, den uavbrutte tidslinjen og kulturell kontinuitet som gjør området spesielt. Området dokumenterer en titusenårig ubrutt bosettingshistorie, og gir et bilde av sentrale trekk i utviklingen av bosettingen i Finnmark etter siste istid. Området gir også et bilde av bakgrunnen for og framveksten av samiske kulturtrekk.

Forvaltning og bevaring

I 1988 ble 1100 dekar på Mortensnes fredet som sammenhengende kulturminneområde av Miljøverndepartementet, og har siden 2004 vært forvaltet av Sametinget. Varanger Samiske Museum har ansvar for skjøtsel og formidling av området. 
Sametinget foreslo i 2012 Mortensnes kulturminneområde og tre andre beslektede kulturminneområder som forslag til Norges tentative liste til FNs verdensarvliste. De øvrige kulturminneområdene i forslaget er Kjøpmannskjølen (nordsamisk: Noidiidčearru) i Båtsfjord kommune, Gollevárri kulturminneområde (norsk: "gullfjell") i Tana kommune og Gropbakkengen (nordsamisk: Ruovdenjunovta) i Nesseby kommune.
Det samlede forslaget fra Sametinget har fått navnet Várjjat Siida.

Funn i området

På Mortensnes kulturminneområde finnes spor etter bosetting i form av teltringer og tufter på strandlinjer etter tidligere tiders havnivåer. Fra yngre steinalder og tidlig metalltid er tuftene gjerne store og dype. Området inneholder også et stort, førkristens gravfelt, som dateres fra ca. 1000 år f.Kr. til 1500 år e.Kr. Over 400 graver er anlagt i steinur.
I tillegg omfatter området ulike offerplasser, som offerplassen som har gitt navn til stedet, Transteinen (nordsamisk: Ceavccageađge). En skriftlig kilde fra 1800-tallet forteller at steinen ble smurt inn med tran for å sikre god fiskelykke.
Flere fangstanlegg og fangstgroper for rein er også avdekket i nærområdet, samt spor etter bruk av ulike materialer, ulike bearbeidingsteknikker og redskaper, blant annet rester av gjenstander av keramikk og metall. 
Ett av de eldste skifunn i Norge stammer fra en av gravene i området, og ble gjort i 1853. Skiene er datert til 400 år f.Kr.
Det er forbundet en rekke sagn og fortellinger til flere forhold og steder i området.
Speedskiing

Speedskiing (fra engelsk speed, «fart» og skiing, «stå på ski») er en sport som går ut på å stå på ski raskest mulig i en rett linje nedover. Speedskiing er av verdens raskeste ikke-motoriserte sporter og farten kan komme opp i 250 km/t. I speedskiing er det blitt målt en akselerasjon fra 0 – 200 km/t på under 6 sekunder.
I motsetning til i de øvrige alpine skigrener, der det er totaltiden fra start til mål som avgjør en konkurranse, er det i speedskiing kun den maksimale oppnådde hastigheten målt i km/t som er avgjørende.

Bakken

Speedskiing praktiseres i spesiallagede bakker eller fjellsider som kan være over en kilometer lange og har en helning på omtrent 45°. Det finnes bare rundt tretti slike bakker i verden. Mange av disse ligger høyt oppe i høye fjell for å finne lange og bratte nok fjellsider og for å minimalisere luftmotstanden. Den første delen av bakken eller fjellsiden brukes til å akselerere og den siste delen etter at det har flatet ut, brukes til å bremse ned og stoppe. Gjennomsnittsfarten måles på det 100 meter lange stykket mellom disse to sonene. Avhengig av rennets type velges startstedet slik at hensikten normalt er å vinne den aktuelle konkurransen, ikke bare å sette verdensrekorder. 
I renn der det satses på verdensrekorder starter man et stykke nede i bakken og har utslagningsrunder, slik at det bare er et finalefelt bestående av 20–30 løpere som får starte fra toppen i kampen om den nye rekorden.
For at det skal være mulig å oppnå høye hastigheter kreves en bratt fjellside med stor høydeforskjell, der det er mulig å lage en bane/løype med jevn vinkel rett ned i fjellets fallinje.

Utstyr

Utøverne har spoilere på baksiden av leggen og veldig strømlinjeformede hjelmer for minimalisere luftmotstanden. Dressene er laget av vindtett latex og har et belegg av polyuretan for å redusere luftmotstanden. På ryggen under dressen er det festet en ryggbeskyttelse som gir en viss beskyttelse i tilfelle fall.
De spesielle skiene som brukes er mellom 2,35 og 2,4 meter lange og ekstra brede, tunge og stive. Skistøvlene er festet med en binding som kan strammes helt til DIN 21 (en vanlig innstilling er mellom 6 og 10). Skistavene er bøyd for å følge kroppens fasong og må være minimum en meter lange.

Speedskiing som idrettsgren

Speedskiing var en demonstrasjonsgren under vinter-OL i 1992 i Albertville.
Etter dette har speedskirenn blitt organisert av to forskjellige forbund, FIS og det franske forbundet KL-France.
I rennene organisert av KL-France har det blitt tatt i bruk de største fjellsidene i Frankrike (Les Arcs og Vars) for å kunne sette verdensrekorder.
Siden 2008 har det bare blitt kjørt renn organisert av FIS som en del av den offisielle World Cup eller i sammenheng med nasjonale renn og mesterskap.
River Bend kjernekraftverk

River Bend kjernekraftverk er et kjernekraftverk som produserer elektrisk kraft i St. Francisville ved elva Mississippi i delstaten Louisiana i USA. Kjernekraftverkets nåværende reaktor ble godkjent for igangsetting i 1986, mens byggignen startet i 1977. Installert maksimal effekt i 2009 er 1 036 MW (brutto), og årsproduksjonen i 2007 var på om lag 7,18 TWh elektrisk kraft. 
Anlegget eies av Entergy Corporation. Det har én reaktor som er i operativ drift. Etter dagens konsesjoner skal reaktorens produksjon opphøre i 2025.
Ernesto Castano

Landslaget

Han deltok i flere internasjonale turneringer for Italia. Han ble europamester i fotball i 1968.
Håndball under Middelhavslekene 1993

Håndball under Middelhavslekene 1993. Håndball var en av flere sporter under de tolvte middelhavslekene som ble arrangert i Languedoc-Roussillon i Frankrike i perioden 16. til 27. juni 1993. Det var sjuende gangen som håndball var med på programmet under middelhavslekene. Det to turneringer, en for menn og en for kvinner. Åtte herrelag og seks damelag deltok. Kroatia vant både dame- og hereeturneringen.
Sükrü Kaya

Bakgrunn

Han gikk på folkeskole og middelskole i İstanköy (nå Kos). Gymnasiet tok han i Midilli (nå Lésvos). Senere fortsatte han på Galatasaray Sultanisi. I 1908 absolverte Kaya rettsskolen og dro til Paris. Der tok han videreutdannelse i rettsvitenskap, og vendte så tilbake til Tyrkia.
Bohartillidae

Utseende

Hannene har 7-leddete antenner, ledd 5 og 6 har en fingeraktig utvekst. Kjevene (mandiblene) er små og knivlignende, maksillene (underkjevene) har et svært forlenget rotledd med en kort palp ytterst. Beina er nokså kraftige, leggene (tibiae) har en krum spisstagg, føttene er fire-leddete uten klør. Hunnene er ukjente.

Liv og utvikling

Ingenting ser ut til å være kjent om biologien til denne gruppen.

Utbredelse

Den eneste kjente, nålevende arten, Bohartilla megalognatha, er beskrevet fra Honduras. I tillegg er det kjent to fossile arter fra rav fra Den dominikanske republikk. Den ene av disse er muligens identisk med Bohartilla megalognatha, men noen eksperter mener den bør behandles som en separat art. Den andre fossile arten er Bohartilla kinzelbachi.
Olga Kutsjerenko

Resultater

På nasjonalt nivå er hun russisk U23-mester i 2006, og russisk innendørsmester i 2009. 
Hennes første store internasjonale konkurranse var VM i friidrett innendørs 2008, der hun hoppet 6,32 meter og ikke nådde finalen. Hun vant bronse ved EM i friidrett innendørs 2009 i Torino, med lengden 6,82 m. Ksenija Balta vant gullet med 6,87 m. Ved VM i friidrett 2009 hoppet hun 6,77 meter og endte på femteplass.
Kutsjerenko deltok også ved Lag-EM 2009 i portugisiske Leiria, der hun fikk sølv, bak Naide Gomes. Samme resultat ble det i 2010, ved Lag-EM 2010 i Bergen, denne gangen ble hun slått av Éloyse Lesueur.
Hun vant også bronse ved EM i friidrett 2010 i Barcelona, med lengden 6,84 m. Ineta Radeviča vant EM-gullet med lengden 6,92 m. Samme år vant Kutsjerenko Bislett Games. Året etter deltok hun ved VM i friidrett 2011 i Daegu i Sør-Korea, der hun hoppet 6,77 m, og fikk sølv bak amerikanske Brittney Reese. 
Den 29. januar 2012 økte hun sin personlige rekord til 6,91 meter, da hun vant Governor Cup i Krasnadar i Russland.
Adiathetus dravidius

Utseende

Mørkt brunlig svart fargede saksedyr med lange, trådformede antenner. Tangen på bakkroppsspissen er kraftig. De kan kjennes på at det andre fotleddet har et utskudd på undersiden som går under det tredje leddet. Hanndyr er 12-15 mm lange, mens hunndyr er 13-19 mm.

Levevis

Saksedyr har bitende munndeler og lever av forskjellig organisk føde og men kan gjerne ta mindre levende byttedyr.

Utbredelse

Arten finnes i det sørlige India.
UFC 100

Bakgrunn

En av hovedkampene var en omkamp mellom Brock Lesnar og Frank Mir for tungvekt tittelen. Dette var en kamp for å forene den midlertidige tittelen holdt av Mir og tungvekt tittelen holdt av Lesnar. Daværende tittelholder Randy Cotoure kunne ikke forsvare tittelen sin pga en uenighet om rettigheter med UFC, dermed opprettet UFC en interim tittel som Antonio Rodrigo Nogueira vant ved å slå Tim Sylvia. Nogueira tapte så tittelen til Mir under UFC 92. Før dette returnerte Couture og det ble annonsert at han skulle forsvare sin tittel mot Lesnar under UFC 91, med en planlagt forening av tittelene med vinneren av kampen mellom Mir og Nogueira. Lesnar vant kampen mot Couture i 2. runde. Dermed var det duket for en omkamp mellom Lesnar og Mir, de møttes tidligere under UFC 81 der Mir vant med submission.
Georges St-Pierre skulle også forsvare sin weltervekt tittel mot Thiago Alves.

Kontroverser

Etter sin seier over Mir tiltrakk Brock Lesnar seg masse kritkk for sin oppførsel. Han viste fingeren til publikum som buet fordi Lesnar hadde forulempet en slagen Mir etter kampen var ferdig. I hans intervju etter kampen valgte han å komme med nedsettende kommentarer om hovedsponsoren Bud Light, der han påstod at han ikke fikk noen penger av dem og valgte å reklamere for Coors Light. Han impliserte også at han ville ha seksuell omgang med sin kone. Han ville senere beklage for sine handlinger etter at UFC direktør Dana White hadde låst ham inne i garderoben for en prat etter kampen. Flere, blant annet Mir selv mente unnskyldningen ikke var oppriktig. Andre MMA utøvere var også sterkt kritiske til hans handlinger, blant annet Randy Couture og Shane Carwin.
Dan Henderson mottok også kritikk for sitt slag etter at han hadde slått ut Michael Bisping og sine påfølgende kommentarer at det var for å få ham til å holde munn, mens Bisping selv sa at han ville gjort akkurat det sammen.
Breiangen

Breiangen er den delen av Oslofjorden som utgjør havområdet der Drammensfjorden munner ut i denne fjorden, øst for Holmestrand og sør for Hurum. Den sørligste begrensningen er Horten.
Havområdet er inntil ca. 100 meter dypt. Tofteholmen og Ranvikholmen i øst er vulkanske, og har Norges høyeste middeltemperatur. Midt i Breiangen ligger den fredede og botanisk enestående øya Mølen. Området rundt fjorden har trolig Norges største bestand av misteltein
Det ligger en rekke gravhauger fra bronsealderen og jernalderen på kystene og øyene rundt Breiangen, blant annet ved Rødtangen, Ersvika, og på Mølen. Området har vært en uhyre strategisk viktig ferdselsåre i århundrer.
Neophyllotocus legnotus

Utseende

Små, hårete, mer eller mindre gulbrune oldenborrer.

Levevis

Larvene lever i jorda av røtter, mens de voksne insektene kan finnes gnagende på blader og blomster. De flyr godt og mye, helst om natta.

Utbredelse

Arten er utbredt i Vest-Australia, Australia.
Espen Granli

Spillerkarriere

Granli startet karrieren i Stabæk Fotball, hvor han var med fra 5. divisjon til Tippeligaen. Granli gikk til Lyn Fotball i 1996, og ble med på et nytt opprykk fra 1. divisjon.

Trenerkarriere

Granli ble keepertrener for Lyn Fotball, og var det i 12 år før han i 2012 gikk til Stabæk Fotball.
Hval (Ringerike)

Hval er en grend eller et område i Ringerike kommune i Buskerud. Området ligger nord for Haugsbygd, sør for Viul Hovedgård og øst for kommunesenteret Hønefoss. Hvalsveien går fra Haugsbygd til Hval stasjon, hvor den går over i Viulveien i et knutepunkt som knytter området med Hvalsmoveien (E16) og Viul. I området finner man blant annet Hvalsmoen leir og den nå nedlagte Hval stasjon.
Den 21. februar 1893 vedtok Stortinget å erverve området ved Hvalsmoen ved Randselva som eksersérplass for Ingeniørvåpenet under navnet Hvalsmoen leir. Ved forlengelsen av Bergensbanen fra Hønefoss til Roa i 1909 ble Hval stasjon opprettet. Stasjonen ble nedlagt i 1990, og brukes idag som kryssingsspor. Stasjonsbygningen er av Sirnes-typen, og er fredet. Hvalsmoen leir var operativ i over 100 år før den ble vedtatt nedlagt i 2001.
Kortklotrekryper

Beskrivelse

Kortklotrekryper har litt lengre og noe mer buet nebb enn trekryper. Den skiller seg også fra denne gjennom mer brunt langs kroppssidene og en kortere baktå. Arten blir omkring 12–13,5 cm lang og veier typisk 7,5–11 g.

Habitat

Arten er nært knyttet til temperert lauvskog, spesielt eikeskog (Quercus), furuskog (Pinus), vier (Salix) og popler (Populus) med tett underskog. Avhengig av breddegraden, trives arten i høyder opp mot 1 000–2 500 moh. Høyere på lave breddegrader enn høye.

Atferd

Kortklotrekrypere er standfugler, men trekker typisk ned fra store høyder vinterstid. Hannen bygger to–tre reder og lar hunnen velge. Prosessen tar normat opp mot 32 dager. Hannen er polygynius og kan pare seg med to hunner samtidig. Arten får normal to påfølgende kull årlig, av og til tre. Hunnen legger 4–9 (normalt 5–7) egg som ruges av henne i 13–15 dager. Av og til kan to hunner legge, ruge og fø opp unger i samme rede. Ungene blir i redet i 15–18 dager og mates av begge foreldrene til å begynne med. Hannen begynner å bygge et nytt rede noen dager etter klekkingen, men etter 10–12 dager overtar hunnen byggingen av det nye redet, mens hannen forsetter matingen av avkommet i det første kullet. Det hender hunnen legger nye egg før ungene fra det første kullet er flygedyktige.
She'eb

Historie

Byen var åsted for en massakre under Den eritreiske selvstendighetskrigen. Hele byen ble hevet og brent til grunnen i 1988, og folk som ikke hadde vært i stand til å flykte ble beordret til å montere og deretter overkjørt med tanks, mens de som forsøkte å flykte ble skutt. Massakren drepte ca 400 mennesker, inkludert mange eldre og barn som ikke hadde vært i stand til å flykte på forhånd. Den etiopiske hæren hevdet at byen var beryktet for harboring av eritreiske opprørere.
Byen har kommet siden uavhengigheten til Eritrea i 1991 (de facto) / 1993 (de jure) og er nå åstedet for en blomstrende landbruksnæringen. Den er forbundet med asfaltert vei til havnen i Massawa via Gahtelai og bruker den samme veien, det er et knutepunkt ved landsbyen Shebah med en grusvei avvikling den østlige escarpment til Serejeqa for å koble med Asmara-Keren asfaltveien, og dermed forbinder området med alle tre av Eritreas storbyer.
Viking Global Investors

Viking Global Investors er et hedgefond med hovedkontor i USA. Fondet ledes av den norskfødte finansmannen Ole Andreas Halvorsen og hadde 9,8 milliarder US dollar under forvaltning i 2008.
Arne Gabius

Karriere

På nasjonalt nivå har han flere tyske mesterskap. På 5 000 meter er han tysk mester fem år på rad fra 2007 til 2011, og innendørs har han gull på 3 000 meter fra 2009 og 2012. I 2005 kom han på andreplass, og i 2006 på tredjeplass på 5 000 meter. I 2009 ble han også tysk mester i terrengløp (lang løype), samt i 10 km gateløp.
Også som junior markerte han seg på nasjonalt nivå. Han ble tysk U23-mester på 5 000 meter i 2002, og fikk sølv i samme klasse i 2003. 
Gabius deltok på 5 000 meter i EM i friidrett 2006, men fullførte ikke løpet. I 2007 kom han på 9.-plass i EM innendørs, og i VM innendørs 2008 kom han på 12.-plass.
I 2009 deltok han i VM i friidrett i Berlin, men greide ikke å kvalifisere seg til finalen. Med tiden 13.49,13 kom han på 28.-plass sammenlagt. I EM i friidrett 2010 i Barcelona kvalifiserte han seg til finalen, men endte nest sist av de 13 som fullførte finalen. Også i VM innendørs 2012 nådde han finalen, og kom på 8.-plass, som nest beste europeer (Mohammed Farah kom på 4.-plass). I februar 2012 satte han ny tysk rekord på 3 000 meter innendørs, med 7.38,13.
Espen Schaanning

Offentlig pisking

I 2010 kom han med et omstridt utspill der han tok til orde for å la dømte få velge offentlig pisking istedenfor fengselsstraff. Han hevdet videre at fengselsstraff påfører smerte på samme måte som pisking, men at det bare oppfattes mer humant. Hen mente at offentlig pisking er en mer åpen og ærlig straffereaksjon.
Östen Warnerbring

Bakgrunn

Blandet med annet arbeid var han aktiv i Nalenbandet, debuterte på plate med Sweet Lorraine (1951), samt drev eget danseband, før han ble heltidsprofesjonell i 1963. Med Eva Rydberg (1943–) fremførte han duoen «Curt og Majken» fra 1979 og var ofte å se på «Berns och Hamburger Börs» i Stockholm. 
Han representerte Sverige i Eurovision Song Contest 1967 med låten «Som en dröm» som endte på åttendeplass. I 1970-årene turnerte han med Cornelis Vreeswijk (1937–1987), Berndt Egerbladh (1932–2004) og Ernst Hugo Järegård (1928–1998).
Hans siste av nærmere 30 plateutgivelser var Musik vi minns (2001), 18 bästa (2002), og til sist, med Jan Andren trio, Piraten, Bombi Bitt och jag med tekster av Fritiof Nilsson Piraten (2003).
I 1993 var han gjest hos Rune Larsen i TV-programmet Casablanca. Samme høst gjestet han Vidar Lønn-Arnesen i Da Capo!. Han ble i 1996 kåret av Aftonbladet til Sveriges mest populære sanger. 
Han døde på Gran Canaria i Spania i 2006 på et hotell der han underholdt.
Lightburn

Lightburn var en australsk produsent av hvitevarer som prøvde seg som bilprodusent midt på 1960-tallet med sin Lightburn Zeta sedan.  Bilene ble bygget i en fabrikk for vaskemaskiner ved Camden Park i Adelaide av et selskap som var eid av Harold Lightburn.
Bare 363 kjøretøyer ble solgt fra 1963 til 1966.
Bilen hadde en Villiers 324 cc tosylindret motor og forhjulsdrift.
Näsåker

Näsåker er et tettsted i Sollefteå kommune i Västernorrlands län i landskapet Ångermanland i Sverige. I 2010 hadde tettstedet 513 innbyggere.
Stedet er mest kjent for helleristningene ved Nämforsen.
Grunnkretser i Tvedestrand kommune

Grunnkretser i Tvedestrand kommune er delområder og grunnkretser som seksjonerer Tvedestrand kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Forbundsrådet (Tyskland)

Forbundsrådets oppgaver

Forbundsrådet deltar sammen med Forbundsdagen og Forbundsregjeringen i prosessen med å gi lover som gjelder for hele Tyskland.
Samtidig med sammenvoksteren av Europa blir stadig mer statlig myndighet overført til Den europeiske union. På flere livsområder kan EU gripe direkte inn gjennom forskrifter. Når tyske delstatene etter den tyske grunnloven har innflytelse på nasjonale spørsmål skal de også ha innflytelse når disse myndighetsområdene overføres til EU. I slike tilfeller er det Forbundsrådet som i de politiske prosesser deltar på delstatenes vegne.

Forbundsrådets medlemmer

Hver delstat er representert i forbundsrådet ved medlemmer av delstatsregjeringen. På denne måten ivaretas delstatenes interesse i utformingen av forbundsrepublikkens politikk. I samarbeidet mellom de føderale myndigheter og delstatene i Tyskland - som er tettere enn det som for eksempel gjelder i USA - fungerer forbundsrådet i en viktig mellommannsfunksjon.
Forbundsrådet gjennomfører på denne måten den føderalismen som Tyskland er bygget på, og som ifølge den såkalte evighetsparagraf i forfatningen ikke kan endres vesentlig og aldri oppheves.

Presidenten i forbundsrådet

Embetet som forbundsrådspresident regnes etter presidenten, presidenten i forbundsdagen og kansleren, som nummer fire i den tyske statsrettslige rangorden.

Forbundsrådets bygning

Forbundsrådet holder til i Preußisches Herrenhaus i Berlin, tidligere sete for overhuset i Preussens parlament.

Historie

Forbundsrådet går tilbake til det nordtyske forbund og det tidligere tyske forbund. Med grunnleggelsen av nasjonalstaten Tyskland i 1871 ble rådets myndighet utvidet til hele Tyskland.